*Csakhogy róla tudjuk, honnan való; amikor azonban eljön a Krisztus, róla senki sem tudja majd, honnan való.”*  (Jn 7,27)

Jézus nem volt kellően misztikus? Nem lengte körül kellő mennyiségű titok? Valahogy ez érződik a mondatból. Hisz Őt ismerjük, tudjuk ki és miféle, nem, Ő nem lehet a megígért Messiás. Pedig Ő az! A tömeg valóban úgy gondolta ismeri Jézus múltját és ez kizárja a küldetés teljesítését. De nem!

Jézus valóban egyszerű, hétköznapi emberként kezdte földi életét, de fogantatása rendkívüli és természetfeletti volt. Talán ezt nem is tudták. Megvolt a szükséges természetfeletti az életében, hisz tettei is erről tanúskodtak.

Az, aki nem akar hinni, talál kifogást. Ne kifogást keress, hanem Jézust! Ő a Megváltó ma is! *Vadon Gyula*